b'\n_START_ARTICLE_\nVampirski dnevnik\n_START_SECTION_\nStefanov dnevnik #1 - Origins\n_START_PARAGRAPH_\nNo\xc4\x8d je \xc4\x8das, ko \xc4\x8dlove\xc5\xa1ka bitja mirno spijo, hkrati pa je tudi \xc4\x8das, ko vampirji lovijo. Stefan no\xc4\x8de biti tak kot ostali vampirji, zato pono\xc4\x8di pi\xc5\xa1e dnevnike. Pisanje dnevnikov mu pomaga, da odvrne svoje misli od \xc5\xbeelje po u\xc5\xbeivanju krvi._NEWLINE_Stefan v svoj dnevnik zapi\xc5\xa1e zgodovino, \xc4\x8das, ko je po je bil \xc5\xa1e \xc4\x8dlovek._NEWLINE_Vse se je za\xc4\x8delo davnega leta 1864 v Mystic Falls, ko se je takrat 17-letni Stefan spra\xc5\xa1eval o smislu svojega \xc5\xbeivljenja. Njegov starej\xc5\xa1i brat je med tem v vojni, ki divja v Atlanti, zato Stefan nima nobenega zaupnika, s katerim bi se lahko odkrito pogovoril o svojih te\xc5\xbeavah. V tem \xc4\x8dasu pa se v Mystic Falls pri\xc4\x8dnejo dogajati nenavadne stvari. Vrstijo se \xc5\xa1tevilni napadi na \xc5\xbeivali, katerih trupla ostajajo nedotaknjena, njihova kri pa izpita do zadnje kaplje. Po mestu za\xc4\x8dnejo kro\xc5\xbeiti govorice, da \xc5\xbeivali napadajo demoni._NEWLINE_Stefanov o\xc4\x8de je strog in njegova vzgoja naj bi sinova naredila mo\xc4\x8dna. Kljub temu pa se Damon konstantno upira njegovi volji in ukazom. O\xc4\x8de zato vse upe polaga na Stefana, saj v njem vidi sina, ki bo ohranil dobro ime dru\xc5\xbeine. Prav zato o\xc4\x8de hrepeni po tem, da bi se njegov mlaj\xc5\xa1i sin poro\xc4\x8dil z Rosalyn Cartwright, \xc5\xa1estnajstletnim dekletom mestnega bankirja. Seveda pa o\xc4\x8deta ne zanima kaj \xc4\x8duti Stefan do Rosalyn, temve\xc4\x8d ga zanima le dejstvo, da bo v primeru poroke med Stefanom in Rosalyn, lahko raz\xc5\xa1iril svojo posest._NEWLINE_O\xc4\x8de spodbuja Stefana naj zaprosi Rosalyn za roko. Stefan za to ne poka\xc5\xbee nobenega posebnega zanimanja, a o\xc4\x8de vztraja. Stefanu podari celo zaro\xc4\x8dni prstan, ki je neko\xc4\x8d pripadal Stefanovi materi._NEWLINE_Na Salvatorjevo posest se priseli Katherine Pierce, \xc4\x8dedno \xc5\xa1estnajstletno dekle, katerega star\xc5\xa1i so nedavno usodno preminili v tragi\xc4\x8dni nesre\xc4\x8di. Spremlja jo prijateljica Emily. Ko se Stefan prvi\xc4\x8d sre\xc4\x8da s Katherine, je o\xc4\x8daran nad njeno lepoto. Hkrati s tem, pa se vse bolj zaveda, kako zelo prisiljena je poroka z Rosalyn. Kljub temu Stefan vztraja trdno prepri\xc4\x8dan, da uresni\xc4\x8di o\xc4\x8detovo \xc5\xbeeljo._NEWLINE_Damon se vrne iz vojne. Svojemu bratu stoji ob strani ter ga podpira, saj se dobro zaveda, da je Stefan v poroko prisiljen. O\xc4\x8de kmalu za tem priredi zabavo, na kateri naj bi Stefan kon\xc4\x8dno zaprosil Rosalyn za roko. Ve\xc4\x8derje se udele\xc5\xbei tudi Katerine._NEWLINE_O\xc4\x8de je ponosen na Stefana, saj meni, da je poroka z Rosalyn najbolj\xc5\xa1a re\xc5\xa1itev za njegovega mlaj\xc5\xa1ega sina. Priredi \xc5\xa1e eno zabavo, katero pa Stefan pred\xc4\x8dasno zapusti. Umakne se v o\xc4\x8detov kabinet, kjer prebira Shakespearovega Mcbeatha. Kar naenkrat se v kabinetu pojavi Katherine in se zaplete s Stefanom. Najprej nekaj \xc4\x8dasa skupaj prebirata knjigo Mysteries of Mystic Falls, nato pa Katherine poljubi Stefana. Stefan se zave, da ni prav, da se zaro\xc4\x8den zapleta z mladim dekletom, zato odide nazaj na zabavo in sku\xc5\xa1a najti Rosalyn. Pri iskanju je neuspe\xc5\xa1en, naposled pa jo le najde. Rosalyn le\xc5\xbeala mrtva pod bli\xc5\xbenjim drevesom. Njen vrat raztrgan, iz nje pa je izpita vsa kri._NEWLINE_Stefan ne more spati in si neprestano o\xc4\x8dita, da je za smrt Rosalyn kriv sam. Prepri\xc4\x8dan je namre\xc4\x8d, da bi jo lahko re\xc5\xa1il napada \xc5\xbeivali, \xc4\x8de se le ne bi tisti \xc4\x8das zadr\xc5\xbeeval v o\xc4\x8detovem kabinetu in se zapletal v romanti\xc4\x8dno razmerje s Katherine._NEWLINE_Na dan pogreba Stefan le zapusti sobo. Ob strani mu ves \xc4\x8das stoji Damon, o\xc4\x8de pa ves \xc4\x8das poudarja, da so se v mestu Mystic Falls naselili demoni._NEWLINE_Po pogrebu je Stefan \xc5\xa1e vedno depresiven. Ne zapu\xc5\xa1\xc4\x8da sobe in ne sprejema obiskov. Kljub temu pa k njemu pride Emily. Prinese mu polno ko\xc5\xa1aro zdravilnih zeli\xc5\xa1\xc4\x8d, ki naj bi Stefanu pomagala ozdraveti._NEWLINE_O\xc4\x8de \xc5\xa1e naprej pripoveduje sinovoma, da so se v mestu naselili demoni. Med ljudmi naj bi se namre\xc4\x8d gibali vampirji, za katere je zan\xc4\x8dilno, da pijejo kri, nimajo du\xc5\xa1 in so nesmrtni. Damon o\xc4\x8deta ne jemlje resno, a o\xc4\x8de kljub temu vztraja. Odlo\xc4\x8di se, da se po pomo\xc4\x8d obrne k Jonathanu Gilbertu in Sheriffu Forbesu. Pomo\xc4\x8d in sodelovanje obljubi tudi Stefan, ki \xc5\xbeeli na vsak na\xc4\x8din ma\xc5\xa1\xc4\x8devati Rosalynino smrt._NEWLINE_Nekega ve\xc4\x8dera Stefana obi\xc5\xa1\xc4\x8de Katherine. Pove mu, da ga ljubi._NEWLINE_Naslednji dan Stefan sam pride iz sobe. Njegovo dobro razpolo\xc5\xbeenje opazi tudi Damon, ki sklepa, da je za bratovo nenadno izbolj\xc5\xa1anje stanja verjetno zaslu\xc5\xbena Katherine. V naslednjih dneh se Damon, Katherine in Stefan veliko dru\xc5\xbeijo, pri tem pa Stefan postane ljubosumen na starej\xc5\xa1ega brata, saj sumi, da se tudi on zapleta z lepo Katerino._NEWLINE_Nekega ve\xc4\x8dera Katerine povabi Stefana k sebi. Stefan jo skrivaj obi\xc5\xa1\xc4\x8de v poznih ve\xc4\x8dernih urah. S Katherine se najprej pogovarjata in se objemata, nakar Katherine Stefana ugrizne v vrat. Stefan je sprva presene\xc4\x8den, nato pa se prepusti dogajanju. Zbudi se \xc5\xa1ele naslednje jutro. Potipa svoj vrat in ugotovi, da sta na njem dve majhni luknjici, iz katerih \xc5\xa1e vedno krvavi. Po kraj\xc5\xa1em pogovoru Katherini obljubi, da njene skrivnosti ne bo izdal._NEWLINE_Stefan skrbno preve\xc5\xbee rano in jo skrije za vratnikom srajice. Nato se skupaj z o\xc4\x8detom odpravi na sre\xc4\x8danje Jonathana Gilberta, Honorie Fells, Sheriffa Forbesa, Mayorja Lockewooda in Cordelie. Na sre\xc4\x8danju naj bi namre\xc4\x8d zbrani dorekli, kako se bodo obranili vampirjev ter na kak\xc5\xa1en na\xc4\x8din jih bodo ujeli in uni\xc4\x8dili. Stefan na sre\xc4\x8danju izve, da je vampirja mo\xc5\xbeno ubiti le z ognjem ter lesenim bodalom, ki ga je potrebno zariti skozi srce. Za za\xc5\xa1\xc4\x8dito pred vampirji in njihovo posebno mo\xc4\x8djo pa je mo\xc4\x8d uporabiti posebno zeli\xc5\xa1\xc4\x8de imenovanmo verbena. Gilbert zbranim tudi zaupa, da je izdelal poseben kompas, ki zaznava vampirje._NEWLINE_Damon in Stefan se sre\xc4\x8data v gozdu. Stefan napelje pogovor tudi na Katherinino skrivnost. Kaj kmalu mu postane jasno, da tudi Damon ve, da je Katherine vampirka. Nato Damon ponovno odide v Vojno._NEWLINE_Ko se Stefan vra\xc4\x8da s sre\xc4\x8danja z Damonom, v daljavi zagleda Katherine v dru\xc5\xbebi \xc5\xa1e enega dekleta. Stefan se ustra\xc5\xa1i, da bo Katherine dekle ranila, a ko prispe na mesto dogodka, ugotovi, da sta tudi Pearl in Anna, h\xc4\x8di in mati, ki delata v mestni lekarni, vampirki._NEWLINE_O\xc4\x8de opazi, da Damon in Stefan pre\xc5\xbeivljata veliko \xc4\x8dasa v dru\xc5\xbebi Katherine. Prav tako ve, da sta oba njegova sinova zainteresirana za mlado dekle. Stefana skrbi, da bo o\xc4\x8de odkril Katherinino skrivnost, a ta poskrbi za odnos z njegovim o\xc4\x8detom sama. Ve\xc4\x8dkrat zve\xc4\x8der obi\xc5\xa1\xc4\x8de Salvatorjeve ter z njimi igra karte._NEWLINE_Bli\xc5\xbea se Founders Ball in Katherine si \xc5\xbeeli, da jo Stefan spremlja na zabavi. Stefan njeni \xc5\xbeelji ustre\xc5\xbee, a zabavo po nekaj plesih zapustita, saj ima Stefan ob\xc4\x8dutek, da o\xc4\x8de \xc5\xbee lovi vampirje. Stefan in Katherine no\xc4\x8d pre\xc5\xbeivita sama v Katherinini sobici. Sredi no\xc4\x8di pa Stefana zbudijo nenavadni kriki. Ko natan\xc4\x8dneje prisluhne, sli\xc5\xa1i mno\xc5\xbeico mo\xc5\xa1kih, ki kri\xc4\x8dijo besedo\xc2\xa0\xc2\xbbvampir\xc2\xab. Zbudi Katherine in jo posvari. Katherine zaupa Stefanu, da je njeno \xc5\xbeivljenje v njegovih rokah, Stefan pa ji obljubi za\xc5\xa1\xc4\x8dito._NEWLINE_Septembra 1864 Stefan poizku\xc5\xa1a prepri\xc4\x8dati o\xc4\x8deta, da niso vsi vampirji enaki, a o\xc4\x8de vztraja pri svojih ugotovitvah. Med pogovorom pa Stefan zagleda tudi o\xc4\x8detov zemljevid mesta, na katerem so nekatere stavbe ozna\xc4\x8dene z velikim X. Stefan takoj opazi, da je med ozna\xc4\x8denimi stavbami tudi mestna lekarna, v kateri delata Pearl in Anna. Takoj mu postane jasno, da je o\xc4\x8de \xc5\xbee ozna\xc4\x8dil hi\xc5\xa1e, kjer se nahajajo vampirji, zato se hitro odpravi h Katherine. Katherine je najprej prestra\xc5\xa1ena, nato pa jo Stefan vseeno pomiri. Na Stefanovo presene\xc4\x8denje Katherine ponovno ugrizne v njegov vrat, a tokrat se njeno telo nenadoma zvije od bole\xc4\x8dine. O\xc4\x8de je namre\xc4\x8d Stefanu skrivoma dodajal verbeno v hrano in pija\xc4\x8do._NEWLINE_Med tem ko Stefan nemo\xc4\x8dno gleda Katherine, ki se zvija od bole\xc4\x8di, v sobo udre o\xc4\x8de, ki Katherine porine leseno bodalo skozi srce. Katherine z bole\xc4\x8dino v o\xc4\x8deh opazuje Stefana, ki pa na dogajanje ne reagira. \xc5\xa0e ve\xc4\x8d, odpravi se k \xc5\xbeupanu in ga pripelje na mesto dogodka. V nadaljevanju Salvatore skupaj z drugimi mo\xc5\xbemi z mesta polovi vampirje in jih zapre v ko\xc4\x8dijo._NEWLINE_Na prizori\xc5\xa1\xc4\x8du se pojavi Damon, katerega o\xc4\x8di so polne bole\xc4\x8dine. Stefan ugotovi, da Damon resni\xc4\x8dno ljubi Katherine, zato se odlo\xc4\x8di, da jo pomaga re\xc5\xa1iti. Skupaj skujeta na\xc4\x8drt. Damon spelje mno\xc5\xbeico v napa\xc4\x8dno smer, med tem pa skupaj s Stefanom re\xc5\xa1ita Katherine. Vendar pa pri izstopu iz ko\xc4\x8dije sam Salvatore ustreli lastna sinova._NEWLINE_Zgodba se nadaljuje, ko se Stefan prebudi v neznanem prostoru. Emily mu prinese vodo in razlo\xc5\xbei, kaj se dogaja. Tako Stefan kot tudi Damon sta namre\xc4\x8d v fazi transformacije iz \xc4\x8dloveka v vampirja. Njuna odlo\xc4\x8ditev pa je, ali se bosta odlo\xc4\x8dila spiti \xc4\x8dlove\xc5\xa1ko kri in postati vampirja ali ne. Stefan najprej poi\xc5\xa1\xc4\x8de Damona, ki mu pove, da se je \xc5\xbee odlo\xc4\x8dil za smrt. Katherine je bila namre\xc4\x8d skupaj z drugimi 22 vampirji za\xc5\xbegana v stari cerkvi. Damon pa si \xc5\xbeivljenja brez nje ni \xc5\xbeelel. Stefan se strinja z njim in se tudi sam odlo\xc4\x8di za smrt._NEWLINE_Pred smrtjo pa se Stefan odlo\xc4\x8di, da ponovno obi\xc5\xa1\xc4\x8de o\xc4\x8deta in se poslovi od njega. O\xc4\x8de je najprej presene\xc4\x8den, kako to, da je njegov sin \xc5\xa1e \xc5\xbeiv, nato pa spozna, da bo tudi Stefan postal vampir, \xc4\x8de bo spil \xc4\x8dlove\xc5\xa1ko kri. O\xc4\x8de zlomi leseno palico in sku\xc5\xa1a umoriti Stefana, a med poizkusom pade in palica se mu zarine skozi telo. Stefan vidi kri in ne more se upreti. Naredi po\xc5\xbeirek in transformacija je kon\xc4\x8dana._NEWLINE_Kasneje Stefan v gozdu naleti na \xc5\xa1e eno dekle. Spije nekaj krvi, nato pa jo prinese v bli\xc5\xbenji lokal, kjer jo ponudi tudi Damonu. Damon je sprva odlo\xc4\x8den, da krvi ne bo spil, a nato ga Stefan prisili in prepri\xc4\x8da, da je kri tista, ki mu bo re\xc5\xa1ila \xc5\xbeivljenje. Damon spije kri in se tudi sam spremeni v vampirja, hkrati pa ta transformacija pomeni tudi za\xc4\x8detek spora med bratoma Salvatore.'